Opt poștași au fost condamnați la închisoare pentru că nu au livrat peste 3.000 de plicuri de corespondență. O parte au fost găsite în albia unui râu
Opt poștași din județul Alba au fost condamnați la închisoare cu suspendare pentru abuz în serviciu, fiind acuzați că nu au livrat peste 3.000 de plicuri de corespondență, printre care se aflau și citații sau hotărâri judecătorești. Plicurile erau aruncate, unele fiind descoperite în albia râului Sebeș, iar persoanele responsabile de livrarea acestora semnau în fals de primire.